AutoCAD

Rezime: 
U seminarskom ću opisati šta je to i kako funkcioniše AutoCAD 2017. U prvom dijelu ću Vas upoznati s tim šta je to AutoCAD, kako instalirati AutoCAD, šta je to potrebno za instalaciju, izgled prozora AutoCAD-a koji će omogućiti da se korisnici upoznaju sa izgledom i osnovne funkcije AutoCAD-a koje će početnicima omogućiti rad i mogućnost kreiranja svog željenog crteža. U drugom dijelu ću prezentirati kako napraviti crtež u AutoCAD-u, koje elemente može sve sadržavati određeni crtež, kako ponuđeni elementi mogu olakšati i ubrzati rad u AutoCAD-u.
Ključne riječi: AutoCAD, 2D crteži, 3D modeliranje, traka alata
Uvod
Najnovija verzija AutoCAD 2017[1] je potisnula mnoge stare verzije, tako imamo da je verzija AutoCAD-a 2009 potisnuta još 2012. godine[2]. Možemo naći i AutoCAD aplikaciju za mobitele a to je AutoCAD 360. Ukoliko želimo crtež koji zahtijeva mnogo preciznosti onda ćemo najradije papir zamijeniti programom koji se zove AutoCAD. Veoma je popularan zbog efikasnosti, brzine i preciznosti. Danas se AutoCAD koristi u svim industrijama a zanimljiva je njegova upotreba u sportskoj industriji Nike, za video-igrice, radio-kontrolisani avioni, mostovi i građevinski objekti i bicikl koji staje u ranac[3]. Zna biti veoma komplikovan ali korisnici brzo nauče osnovu, međutim vrlo brzo korisnici dođu u nelagodu da su se pojavile stvari koje su teške za njih, to najčešće dolazi zbog nejasnoće alata koji se koriste u AutoCAD-u. On nam omogućava ne samo da se bavimo 2D crtanjem dvodimenzionalnih projekcija koje ne možemo rotirati nego i 3D modeliranjem gdje možemo posmatrati iz svakog željenog ugla, gdje imamo neograničen prostor i mogućnost dodavanja raznih objekata. AutoCAD 2017 u odnosu na ostale verzije omogućava uvoz PDF dokumenata, poboljšan rad sa simetralama, korisnik ima mogućnost da prenese datoteke koje je kreirao u nekim od starijih verzija, poboljšano 3D modeliranje, jednostavno dijeljenje crteža.

Šta je to AutoCAD
AutoCad predstavlja program koji je namijenjen crtanju 2D i 3D crteža. Razvijen je 1982. godine od strane kompanije Autodesk
. Omogućava korisniku da lakše i brže kreira crteže jer pomoću AutoCAD
-a smo zamijenili papir kod 2D crteža a kod 3D crteža omogućeno je okretanje, prikaz u projekcijama, itd. AutoCAD se  koristi u mašinstvu, elektrotehnici, građevinarstvu, prilikom prikaza matematičkih dijagrama, formula, arhitektonskih crteža...[5]

Za AutoCAD nam je potreban nešto bolji računar nego što koristimo za kreiranje običnog dokumenta ili prezentacije, potrebno je da računar ima dovoljno memorije, da ima dobru rezoluciju, da se brzo vrši procesiranje, da korisnik poznaje nacrtnu geometriju ili tehničko crtanje. Kod AutoCAD-a korisnik postavlja granice jer može crtati u 2D ili 3D projekciji, može sam da bira radne listove. AutoCAD omogućava korisnicima da mogu raditi na veoma kreativnim poslovima i traženim poslovima za koje mogu biti veoma plaćeni. Za AutoCAD možemo pronaći verzije koje su besplatne za preuzimanje, omogućava korisnicima online kurseve, omogućavaju kurseve za početnike, imamo razne verzije i nadogradnje AutoCAD-a.[6]. Možemo pronaći knjige za početnike koje su veoma detaljne i koje pomažu korisniku da nauči koristiti AutoCAD. 
Kako instalirati AutoCAD
Na internetu možemo pronaći različite verzije AutoCAD-a koje možemo besplatno koristiti. Moguće je čak i pronaći verziju koja studentima nudi besplatnu trogodišnju upotrebu AutoCAD-a. Da bismo instalirali AutoCAD moramo prvo provjeriti karakteristike svog računara da li se radi o 32-bitnom ili 64-bitnom računaru. Instalaciju vršimo preko CD-a ili skidanjem programa sa interneta. Ako instalaciju vršimo preko CD-a javljaju nam se prozori u kojima je pozdravna poruka, prozor u kojim su uslovi sa kojima se saglašavamo, dobijamo zatim prozor u kojima je potrebno unijeti ključ i serijski broj, obično ključ i serijski broj dobijemo u notepadu zajedno sa instalacijom. Nakon izvršenja svih koraka potrebno je izabrati jednu od četiri ponuđene instalacije koju želimo, preporučuje se izbor „typical“ instalacije. Instalacije se razlikuju po izboru elemenata. Zatim vršimo standardno pokretanje programa tako što program pokrećemo iz start menija ili sa desktop-a računara. AutoCAD 2017 zajedno sa svojom instalaciju ima i instalaciju Autodesk Desktop aplikaciju. 
Kako izgleda prozor AutoCAD-a 

Lijevim klikom miša na ikonu „Start Drawing“ otvoriti će nam se radni prozor.

Prilikom otvaranja prozora AutoCAD-a korisnik bira mogućnost da li će raditi 2D crteže ili 3D modeliranje. Za korisnike koji nisu još vješti u radu sa AutoCAD-om mogu koristiti već gotove šablone, koji sadrže sve objekte kao što su i debljina linija, boja, ako za crtež koristimo šablon tada on ima iste postavke kao i šablon. Najčešće ga koriste zbog izbjegavanja ponovnog crtanja. U AutoCAD-u možemo otvoriti više radnih površina i crtati više crteža tada se crteži automatski numerišu, tako je prvi crtež Drawing1.dwt, sljedeći crtež dobija ime Drawing2.dwt i itd. Ono što je veoma korisno početnicima koji koriste AutoCAD je mogućnost što gotovi šabloni imaju već unaprijed postavljene parametra tako da u velikoj mjeri korisniku omogućava lakše kreiranje željenog crteža. Dok korisnici koji poznaju rad u AutoCAD-u mogu sami kreirati svoje parametre. Korisnik sam bira mjerne jedinica koje će koristiti.

Prozor AutoCAD-a sadrži:
· Prostor za crtanje

· Komandna linija

· Statusna linija

· Padajući meni

Prostor za crtanje - zauzima najveći dio ekrana, u njemu korisnik kreira svoj crtež odgovarajućim alatima. Kada nam se kursor miša nalazi na prostoru za crtanje tada on ima oblik ,,+'', kada pomjerimo miš van prostora za crtanje miš se vraća u početni oblik, tj. oblik strelice.

Komandna linija - u njoj ispisujemo tekstualne poruke. Veoma je važna jer preko komandne linije zapravo AutoCAD komunicira sa korisnikom jer korisnik unosi željene naredbe i u određenom trenutku se može zahtjevati unošenje parametara.

Statusna linija - vrši prikaz trenutnih pomoćnih aktivnosti, i na njoj možemo očitati položaj koordinata, na njoj se nalaze statusi za lakše crtanje.

Za 2D crteže koristimo alatnu traku „Draw“ u kojoj se nalaze komande za crtanje linije, mnogouglova, krugova, krivih linija.

U alatnoj traci „Modify“ imamo komande za rotiranje, za pomjeranje, mogućnost pravljenja istih objekata u što kraćem vremenskom periodu, preslikavanje objekata za željeni ugao...

U AutoCAD-u veliku važnost imaju kote koje vrše prikazivanje veličine modela kojeg smo projektovali i važne su za njegovu realizaciju. Do kota možemo doći na sljedeći način: Annotate       Dimension.

Crtanje 3D modela
Da bismo neki model nacrtali u 3D projekciji prvo je potrebno napraviti oblik tog modela u 2D projekciji. Zatim da bismo taj model iz 2D prebacili u 3D potrebno je prvo taj crtež označiti, to radimo pomoću opcije „Region“ koju nalazimo u alatnoj traci Draw. Da bi vidjeli oblik u 3D potrebno je da promijenimo u alatnoj traci „View“ vizuelni oblik iz „2D Wireframe“ u željeni oblik preporuka „Conceptual“, također možemo da biramo i vrstu materijala ili da pravimo svoj vizuelni oblik.

Za pravljenje 3D modela koristimo alatnu traku „Modeling“:

Extrude - alat kojim izvlačimo određeni predmet, potrebno je kliknuti na datu opciju i unijeti koliko želimo da izvučemo taj predmet.
Loft – služi za kreiranje 3D modela koji zahtijevaju smanjenje ili povećanje poprečnog presjeka na nekoj dužini.
Revolve – pogodan za crtanje predmeta cilindričnog oblika. Funkcioniše tako što formira tijela od zatvorenih profila. Možemo okretati krugove, elipse, zatvorene krive, ali samo po jedan objekat.
Sweep – koristimo za crtanje 3D modela, funkcioniše tako što prati putanju. Najviše je pogodan za pravljenje spiralnih opruga.

Kod crtanja složenijih modela u 3D projekciji koristimo slaganje, tako što crtamo dio po dio i vršimo sklapanje modela. 
Pomoću opcije „ViewClube“ možemo naš 3D objekat da okrećemo na bilo koju stranu i pod bilo kojim uglom. 

Ono u čemu se razlikuje AutoCAD 2017 od ranijih verzija je poboljšan uvoz PDF dokumenata, to u ranijim verzijama je bio veliki problem i riješen je dodavanjem raznih add-inova. U AutoCAD-u 2017 je uvoz iz PDF-a veoma jednostavan mogu se uvesti različiti dokumenti koji se mogu uređivati, što je dodatno olakšalo rad korisnicima u AutoCAD-u. Uvoz PDF-a nalazi se u meni-u „Insert“ u alatnoj traci „Import“.

Još jedna novina u odnosu na ranije verzije su „pametne simetrale“. Omogućavaju nam kreiranje simetrala tako što označimo crtež gdje su nam potrebne simetrale i automatski se crtaju. Nalaze se u meni-u „Annotate“ u alatnoj traci „Centerlines“.

Komanda „SuperHatch“ koja se nalazi u meni-u „Express Tools“ nam služi da ubacimo šrafure po želji, da ubacimo svoje šrafure.
Za snimanje dokumenta koristimo uobičajne opcije Save i Save As (koja nam omogućava da ponovo vršimo izmjene na tom dokumentu). 
Dok za izlazak iz AutoCAD-a koristimo „Close“ uobičajni način za izlazak koji koristimo kod svih programa, zatim možemo u komandnu liniju ukucati naredbu „quit“ i tipku enter.



I imamo mogućnost da odemo u glavni meni i izaberemo opciju Exit AutoCAD.


Korištenje bilo koje naredbe u AutoCAD-u možemo prekinuti, to vršimo pomoću tipke Esc
. U AutoCAD-u za svaki alat imamo kako on ustvari funkcioniše, dovoljno je kursorom miša otići na taj alat i pritisnuti tipku „F1“ i dobiti ćemo informacije o upotrebi alata.
Neki od tipova datoteka koje se mogu koristiti u AutoCAD-u: .dwg, .bak, .dxf, .scr, .sld...
Ukoliko želimo da imamo AutoCAD bilo kad i bilo gdje onda ćemo instalirati AutoCAD 360 koji je mobilna aplikacija[16]. On nam omogućava lahko kreiranje i uređivanje crteža.
Zaključak
Za izbor teme AutoCAD postoje mnogi razlozi, neki od njih su što je taj program jedan od najviše preporučivanih programa i što je danas dosta u upotrebi. O upotrebi AutoCAD-a govori i činjenica da broji nekoliko miliona korisnika, upotrebljava se u razne svrhe.  Budući da je AutoCAD veoma opširan program u ovom radu su obrađeni osnovni pojmovi koji se koriste u AutoCAD-u i uz njih je moguće savladati minimalno znanje potrebno za korištenje AutoCAD-a. Vidimo da se crteži dijele na 2D i 3D, 3D je mnogo opširnije i da bi mogli kreirati 3D potrebno je znati kreirati 2D zbog toga što sve alate za 2D primjenjujemo i na 3D crteže. Da  bi mogli kreirati složenije modele potrebno je više rada u AutoCAD-u i upoznavanje alata koje možemo koristiti. Imamo mogućnost kreiranja animacija. Ono što nam omogućava AutoCAD 2017 je da model koji smo kreirali u 3D možemo ispisati na 3D štampačima. U literaturi ću navesti skripte u kojoj možemo vidjeti mnogo više opcija koje se koriste kako za 2D tako i za 3D crteže koje mogu omogućiti lakše savladavanje rada u AutoCAD-u.

Slika 1. Izgled loga AutoCAD-a [4]





Slika 2. Izgled AutoCAD-a nakon pokretanja programa





Slika 3. Izgled prozora AutoCAD-a 





Slika 4. Primjer šablona





Slika 5. Izgled prozora AutoCAD-a





Slika 6. Izgled komandne linije





Slika 7. Izgled statusne linije





Slika 8. Izgled alatne trake „Draw“





Slika 9. Izgled alatne trake „Modify“





Slika 10. Kote





Slika 11. Promjena pogleda





Slika 12. Izgled alatne trake „Modeling“





Slika 13. Primjer 3D crteža 





Slika 14. Izgled „ViewClube“





Slika 15. Uvoz PDF-a





Slika 16. „Pametne simetrale“





Slika 17. Izlazak iz AutoCAD-a





Slika 18. Izgled Exit AutoCAD








� Autodesk – kompanija namijenjena za proizvodnju softvera za dizajniranje u 2D i 3D


� CAD je skraćenica za Computer Aided Design.


� Escape- tipka koja se nalazi na tastaturi





